Oficialusis leidinys L 049 , 04/03/1995 p. 0050 - 0052



Komisijos reglamentas (EB) Nr. 491/95 1995 m. kovo 3 d. iš dalies keičiantis Reglamentą (EEB) Nr. 3600/92 ir Reglamentą (EB) Nr. 933/94, ypač dėl paskirtųjų valdžios institucijų ir gamintojų Austrijoje, Suomijoje ir Švedijoje įtraukimo į programos, nurodytos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimą EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką [1] su paskutiniais pakeitimais, padarytais Komisijos direktyva 94/79/EB [2], ypač į jos 8 straipsnio 2 dalį, atsižvelgdama į 1992 m. gruodžio 11 d. Komisijos reglamentą (EEB) Nr. 3600/92, nustatantį išsamias darbų programos, minėtos Direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles [3], ypač į jo 5 straipsnio 2 ir 5 dalis, kadangi dėl Austrijos, Suomijos ir Švedijos įstojimo į Europos bendriją buvo pažeista pusiausvyra tarp ataskaitos rengėjų valstybių narių dėl atsakomybės už 89 veikliąsias medžiagas, įtrauktas į darbų programos dėl pakartotinio veikliųjų medžiagų rinkoje įvertinimo pirmąjį etapą, praėjus dvejiems metams nuo pranešimo apie Direktyvą 91/414/EEB; kadangi, esant tokiai padėčiai, būtina perskirstyti veikliąsias medžiagas; kadangi dėl to būtina iš dalies pakeisti 1994 m. balandžio 27 d. Komisijos reglamento (EB) Nr. 933/94, nustatančio augalų apsaugos priemonių veikliąsias medžiagas ir skiriantis ataskaitų rengėjas valstybes nares Komisijos reglamentui (EEB) Nr. 3600/92 įgyvendinti [4], I ir III priedus; kadangi veikliųjų medžiagų, kurias reikia perskirstyti, skaičių būtina sumažinti iki minimumo, kad būtų užtikrinta tinkama kiekvienai iš 15 valstybių narių tenkančios atsakomybės pusiausvyra; kadangi, perskirstant vis tik reikėtų atsižvelgti į tai, kad panašias savybes turinčias medžiagas turi vertinti viena valstybė narė, o perskirsčius paskirtoji valstybė narė ataskaitos rengėja, kuri registravo medžiagą, turi vertinti visas medžiagas; kadangi taip pat būtina atsižvelgti į kai kurių valstybių narių aukštą pasirengimo vertinti kai kurias veikliąsias medžiagas etapą; kadangi tam, kad būtų laikomasi šių reikalavimų, vieną medžiagą būtina perskirstyti tarp Bendrijos valstybių narių, kaip sudaryta 1994 m. gruodžio 31 d.; kadangi veikliųjų medžiagų, perskirstytų kitai valstybei narei ataskaitos rengėjai, pranešėjai privalo būti tikri, kad galutinis terminas, nustatytas dokumentų rinkiniams pristatyti, bus taikomas lanksčiai, jeigu jie galės įrodyti, kad dėl perskirstymo jie pavėlavo pateikti dokumentų rinkinius naujai paskirtajai valstybei narei ataskaitos rengėjai; kadangi būtina numatyti, kad pradinė valstybė narė ataskaitos rengėja perduos naujai paskirtajai valstybei narei ataskaitos rengėjai visą korespondenciją ir informaciją apie atitinkamą veikliąją medžiagą, kurią ji gavo kaip valstybė narė ataskaitos rengėja; kadangi gamintojai (t. y. už Bendrijos ribų pagamintų medžiagų gamintojai ir importuotojai), turintys nuolatinę buveinę vienos iš stojančių valstybių narių teritorijoje, privalo turėti galimybę patys dalyvauti programoje; kadangi, nepaisant to, ši galimybė neturėtų daryti poveikio sudarytam pirminiam darbo tvarkaraščiui; kadangi pranešėjų dalyvavimas darbų programoje yra ilgalaikis, ir reikia priimti konkretesnes nuostatas atvejams, kai pranešėjas nusprendžia nebedalyvauti arba sutinka perduoti teisę dalyvauti kitam gamintojui; kadangi toks perdavimas gali ypač sudominti stojančiųjų valstybių narių gamintojus, kurie anksčiau privalėjo dalyvauti per pranešėją, turintį nuolatinę buveinę vienoje iš 12 valstybių narių iki stojimo; kadangi šiame reglamente numatytos priemonės atitinka Augalų sveikatos nuolatinio komiteto nuomonę, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 3600/92 iš dalies keičiamas taip: 1) 4 straipsnyje įterpiama ši 1a dalis: "1a. Nepaisant 1 dalies nuostatų, gamintojai, turintys nuolatinę buveinę Austrijoje, Suomijoje arba Švedijoje, gali pranešti Komisijai vėliausiai iki 1995 m. balandžio 30 d."; 2) 5 straipsnis iš dalies keičiamas taip: a) prie 5 dalies pridedama tokia pastraipa: "Kai tokia skirtinga valstybė narė buvo paskirta valstybe nare ataskaitos rengėja, pradinė valstybė narė apie tai praneša suinteresuotiems pranešėjams ir perduoda neseniai paskirtai valstybė narė apie tai praneša atitinkamus pranešėjus ir perduoda naujai paskirtajai valstybei narei ataskaitos rengėjai visą korespondenciją ir informaciją, kurią ji gavo kaip valstybė narė ataskaitos rengėja dėl atitinkamos veikliosios medžiagos."; b) pridedama 6 dalis: "6. Kai pranešėjas nusprendžia nebedalyvauti veikliosios medžiagos darbų programoje, jis apie tai praneša valstybei narei ataskaitos rengėjai, Komisijai ir kitiems atitinkamos veikliosios medžiagos pranešėjams. Kai pranešėjas susitaria su kitu gamintoju, kad pastarasis jį pakeis darbų programoje pagal šį reglamentą, pranešėjas ir tas kitas gamintojas praneša valstybei narei ataskaitos rengėjai ir Komisijai pateikdami bendrą deklaraciją, kurioje pažymima, kad tas kitas gamintojas pakeičia pradinį pranešėją ir įsipareigoja vykdyti jo prievoles, kaip nurodyta 6–8 straipsniuose; jie užtikrina, kad apie tai būtų informuoti kiti atitinkamos medžiagos pranešėjai."; 3) 6 straipsnio 5 dalies pirmoji įtrauka pakeičiama taip: "— 2 ir 3 dalių reikalavimus atitinkantiems dokumentų rinkiniams įteikti nustatytas naujas terminas; naujas terminas suteikiamas tik tada, jeigu įrodoma, kad delsimo priežastis buvo pastangos pateikti bendrus dokumentus arba papildomos pastangos, kurių prireikė pranešėjui (arba pranešėjams) dėl sprendimo paskirti kitą valstybę narę ataskaitos rengėją remiantis 5 straipsnio 5 dalimi,"; 4) prie 7 straipsnio 1 dalies a punkto pridedamas toks tekstas: "tačiau pranešėjų, nurodytų 4 straipsnio 1 dalies a punkte, pateikti dokumentų rinkiniai vertinimo tvarkai poveikio nedaro". 2 straipsnis Reglamentas (EB) Nr. 933/94 iš dalies keičiamas taip: 1) I priede A skiltyje išvardytoms veikliosioms medžiagoms B skiltyje keičiamos paskirtosios valstybės narės ataskaitos rengėjos taip: "A | B | Pavadinimas | Valstybė narė ataskaitos rengėja | Amitrazė | Austrija | Lambda-cihalotrinas | Švedija | Deltametrinas | Švedija | Lindanas | Austrija | Dinokapas | Austrija | Propikonazolis | Suomija | Alachloras | Ispanija | Etofumezatas | Švedija | Desmedifamas | Suomija | Fenmedifamas | Suomija | Propizamidas | Švedija | Piridatas | Austrija" | 2) prie III priedo pridedamas šis tekstas: AUSTRIJA Bundesministerium für Land- und Forstwirtschaft, p.a. Bundesamt uns Forschungszentrum für Landwirtshaft, Trunnerstraße 5, A-1020 Wien; SUOMIJA Kasvintuotannon tarkastuskeskus, Torjunta-aineiden toimiala, PL 42, FIN-00501 Helsinki; ŠVEDIJA Kemikalieinspektionen, PO Box 1384, S-17127 Solna. 3 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1995 m. kovo 3 d. Komisijos vardu Franz Fischler Komisijos narys [1] OL L 230, 1991 8 19, p. 1. [2] OL L 354, 1994 12 31, p. 16. [3] OL L 366, 1992 12 15, p. 10. [4] OL L 107, 1994 4 28, p. 8. --------------------------------------------------